**ΟΔΗΓΙΕΣ ΥΠΟΒΟΛΗΣ ΑΝΑΚΟΙΝΩΣΕΩΝ (ΠΡΟΦΟΡΙΚΩΝ ΑΝΑΚΟΙΝΩΣΕΩΝ)**
Μπορείτε να συμπληρώσετε την **ηλεκτρονική φόρμα**, με συνημμένη την περίληψη. Ο υπεύθυνος συγγραφέας θα λάβει email επιβεβαίωσης παραλαβής της περίληψης. Εφόσον κατατεθεί η εργασία, διορθώσεις γίνονται δεκτές έως την καταληκτική ημερομηνία υποβολής, ακολουθώντας τον σύνδεσμο που θα λάβετε στο email επιβεβαίωσης παραλαβής της εργασίας σας. Επιβεβαίωση για την αποδοχή ή απόρριψη της εργασίας θα λάβει μόνο ο υπεύθυνος συγγραφέας μέσω email. **Οι εργασίες πρέπει να είναι γραμμένες στην ελληνική γλώσσα.

ΥΠΟΒΟΛΗΣ ΠΕΡΙΛΗΨΕΩΝ ΕΩΣ: 25/1/2024**

[**ΥΠΟΒΟΛΗ ΠΡΟΦΟΡΙΚΩΝ ΑΝΑΚΟΙΝΩΣΕΩΝ ΠΡΟΠΤΥΧΙΑΚΩΝ ΚΑΙ ΜΕΤΑΠΤΥΧΙΑΚΩΝ**](https://services.livemedia.com/submit-abstracts/medept23.aspx?__hstc=158894309.20fba8699ed6d0638a3c18bdce505879.1701766065699.1701933137562.1701937012352.9&__hssc=158894309.1.1701937012352&__hsfp=828542855)

[**ΥΠΟΒΟΛΗ ΑΝΑΡΤΗΜΕΝΩΝ ΑΝΑΚΟΙΝΩΣΕΩΝ ΠΡΟΠΤΥΧΙΑΚΩΝ ΚΑΙ ΜΕΤΑΠΤΥΧΙΑΚΩΝ**](https://services.livemedia.com/submit-eposters/medept23.aspx?__hstc=158894309.20fba8699ed6d0638a3c18bdce505879.1701766065699.1701933137562.1701937012352.9&__hssc=158894309.1.1701937012352&__hsfp=828542855)

**Προϋποθέσεις για την υποβολή περίληψης και την παρουσίαση**
• Στην εργασία θα πρέπει να συμμετέχει **υποχρεωτικά** Εργαστήριο ή Κλινική του Τμήματος Ιατρικής του ΑΠΘ.
• Οι δύο πρώτοι συγγραφείς θα πρέπει να είναι προπτυχιακοί ή μεταπτυχιακοί φοιτητές, ενώ ως τελευταίος συγγραφέας μέλος Δ.Ε.Π. του Τμήματος Ιατρικής ΑΠΘ.
• Μπορούν να συμμετέχουν φοιτητές ΠΜΣ, που αποφοίτησαν κατά τα δύο προηγούμενα ακαδημαϊκά έτη (2021-2022 & 2022-2023).

**Οδηγίες για τη συγγραφή των περιλήψεων**
• Οι περιλήψεις των εργασιών πρέπει να έχουν έκταση 300 λέξεων, μαύρα γράμματα, σε μονό διάστιχο, με γραμματοσειρά Times New Roman, μέγεθος 12.
• Θα πρέπει να περιλαμβάνουν τα εξής στοιχεία:
o **Τίτλος εργασίας** (με κεφαλαία γράμματα έντονα γράμματα - bold)
o **Συγγραφείς** (με πεζά γράμματα, επίθετο, αρχικό του ονόματος, υπογραμμίστε το όνομα του συγγραφέα που παρουσιάζει την εργασία)
o **Προέλευση εργασίας** (με πεζά γράμματα, το ίδρυμα ή την κλινική ή το εργαστήριο που εργάζονται οι συγγραφείς).
o Το κείμενο της περίληψης θα πρέπει να αποτελείται από τα εξής:
• **Σκοπός
• Υλικό και μέθοδος
• Αποτελέσματα
• Συμπέρασμα
• Δεν θα γίνει δεκτή εργασία η οποία δεν πληροί όλες τις παραπάνω προϋποθέσεις.**

• Εφόσον κατατεθεί η εργασία, διορθώσεις γίνονται δεκτές έως την **καταληκτική ημερομηνία υποβολής.**
• Ο υπεύθυνος συγγραφέας θα πρέπει να υποδείξει τον τρόπο παρουσίασης της εργασίας (προφορική ή αναρτημένη ανακοίνωση).
• Η Επιστημονική Επιτροπή διατηρεί το δικαίωμα της τελικής απόφασης του τρόπου παρουσίασης της εργασίας.
• Ο υπεύθυνος συγγραφέας θα πρέπει να υποδείξει ένα επιθυμεί να κριθεί η εργασία προς βράβευση.
• Η αποδοχή ή μη της εργασίας σας, από την Επιστημονική Επιτροπή, θα γνωστοποιηθεί στον υπεύθυνο της εργασίας. Σε περίπτωση που δεν λάβετε απάντηση, παρακαλούμε να επικοινωνήσετε με τη Γραμματεία στο τηλ.: 2310801455.

**ΒΡΑΒΕΥΣΗ ΕΡΓΑΣΙΩΝ**
Οι εργασίες διακρίνονται σε **δύο κατηγορίες: προπτυχιακών και μεταπτυχιακών φοιτητών.
Θα βραβευτούν οι δύο καλύτερες προφορικές ανακοινώσεις (orals) των προπτυχιακών και των μεταπτυχιακών φοιτητών αντίστοιχα, καθώς και η καλύτερη αναρτημένη ανακοίνωση (poster) των προπτυχιακών και των μεταπτυχιακών φοιτητών.**Σε όλες τις βραβευμένες εργασίες θα αποδοθεί έπαινος.

Για να θεωρηθεί μία προφορική ανακοίνωση προς βράβευση θα πρέπει να συνοδεύεται υποχρεωτικά από πλήρες κείμενο το οποίο δεν θα πρέπει να ξεπερνά τις 4 σελίδες Α4, με γραμματοσειρά Times New Roman, και μέγεθος χαρακτήρων 12, σε μονό διάστημα, συμπεριλαμβανομένων των εικόνων, πινάκων και της βιβλιογραφίας. Το πλήρες κείμενο θα πρέπει να αποσταλεί μέσω e-mail με τη μορφή αρχείου Microsoft Word στην διεύθυνση info@medevents.gr μέχρι **20/02/2024.**

 **ΔΗΜΟΣΙΕΥΣΗ ΕΡΓΑΣΙΩΝ ΣΤΟ ΠΕΡΙΟΔΙΚΟ ΤΟΥ ΤΜΗΜΑΤΟΣ Aristotle Biomedical Journal**
Τα πλήρη κείμενα των βραβευμένων προφορικών ανακοινώσεων θα δημοσιευτούν στο περιοδικό του Τμήματος στα αγγλικά. Εφόσον βραβευτεί η εργασία σας, θα σταλεί το κείμενο στα αγγλικά για τη δημοσίευση.